Џандрљив муж/7
7. 

ЛЕПОСАВА, ПРЕЂАШЊИ

ЛЕПОСАВА: Стрина, плаче вам дете. 
МАГА: Ето сад ћу. 
(Лепосава одлази.) 
МАГА: Што сам дошла? Бога ти, секо, како се кува, ето, воће у пари? 
СОФИЈА: Метне се у стакло што оћеш, па онда се наспе подоста шећера и затвори добро крпом, а преко ње бешиком. После се метне у сламу, па се тако кува полагано. 
МАГА: Нисам, ето, знала за сламу. 
СОФИЈА: Само треба истија кувати. 
МАГА: Хтела сам, ето, јошт јуче кувати, али нисам могла доспети да дођем. Лепо сам, ето, сложила јошт прекјучер у чаше. 
СОФИЈА: Јошт прекјучер? Е, секо, па то се већ покварило. 
МАГА: Шта говориш! 
СОФИЈА: Оно треба одма кувати, како се сложи. А овако мора прокиснути. 
МАГА: О, тешко си га мени, шта ћу сад да радим? 

Џандрљив муж